CELEX: 
Language: da
Date: 2009-09-26 00:00:00
Title: 2009/663/EF: Europa-Parlamentets afgørelse af 23. april 2009 om decharge for gennemførelsen af budgettet for Det Europæiske Politiakademi for regnskabsåret 2007#Europa-Parlamentets beslutning af 23. april 2009 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Politiakademi for regnskabsåret 2007

26.9.2009   
            
            
               DA
            
            
               Den Europæiske Unions Tidende
            
            
               L 255/157
            
         
      EUROPA-PARLAMENTETS AFGØRELSE
   
   af 23. april 2009
   om decharge for gennemførelsen af budgettet for Det Europæiske Politiakademi for regnskabsåret 2007
   (2009/663/EF)
   EUROPA-PARLAMENTET,
   
               —
            
            
               der henviser til det endelige årsregnskab for Det Europæiske Politiakademi for regnskabsåret 2007 (1),
            
         
               —
            
            
               der henviser til Revisionsrettens beretning om det endelige årsregnskab for Det Europæiske Politiakademi for regnskabsåret 2007 med akademiets svar (2),
            
         
               —
            
            
               der henviser til Rådets henstilling af 10. februar 2009 (5588/2009 — C6-0060/2009),
            
         
               —
            
            
               der henviser til EF-traktaten, særlig artikel 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
            
         
               —
            
            
               der henviser til Rådets afgørelse 2005/681/RIA af 20. september 2005 om oprettelse af Det Europæiske Politiakademi (Cepol) og om ophævelse af afgørelse 2000/820/RIA (4), særlig artikel 16,
            
         
               —
            
            
               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordningen for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0160/2009),
            
         
               1.
            
            
               meddeler direktøren for Det Europæiske Politiakademi decharge for gennemførelsen af akademiets budget for regnskabsåret 2007;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Politiakademi, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).
            
         
      
         Hans-Gert PÖTTERING
         
         
            Formand
         
      
      
         Klaus WELLE
         
         
            Generalsekretær
         
      
   
   
      (1)  EUT C 278 af 31.10.2008, s. 51.
   
      (2)  EUT C 311 af 5.12.2008, s. 136.
   
      (3)  EFT L 248 af 16.9.2002, s. 1.
   
      (4)  EUT L 256 af 1.10.2005, s. 63.
   
      (5)  EFT L 357 af 31.12.2002, s. 72.
   
      
         EUROPA-PARLAMENTETS BESLUTNING
      
      af 23. april 2009
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Politiakademi for regnskabsåret 2007
      EUROPA-PARLAMENTET,
      
                  —
               
               
                  der henviser til det endelige årsregnskab for Det Europæiske Politiakademi for regnskabsåret 2007 (1),
               
            
                  —
               
               
                  der henviser til Revisionsrettens beretning om det endelige årsregnskab for Det Europæiske Politiakademi for regnskabsåret 2007 med akademiets svar (2),
               
            
                  —
               
               
                  der henviser til Rådets henstilling af 10. februar 2009 (5588/2009 — C6-0060/2009),
               
            
                  —
               
               
                  der henviser til EF-traktaten, særlig artikel 276,
               
            
                  —
               
               
                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
               
            
                  —
               
               
                  der henviser til Rådets afgørelse 2005/681/RIA af 20. september 2005 om oprettelse af Det Europæiske Politiakademi (Cepol) og om ophævelse af afgørelse 2000/820/RIA (4), særlig artikel 16,
               
            
                  —
               
               
                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,
               
            
                  —
               
               
                  der henviser til forretningsordenens artikel 71 og bilag V,
               
            
                  —
               
               
                  der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0160/2009),
               
            
                  A.
               
               
                  der henviser til, at akademiet blev oprettet i 2001 og blev ændret til et fællesskabsorgan som omhandlet i artikel 185 i den generelle finansforordning, for hvilken rammefinansforordningen for agenturer gælder med virkning fra 1. januar 2006,
               
            
                  B.
               
               
                  der henviser til, at Revisionsretten i sin beretning om akademiets årsregnskab for regnskabsåret 2006 afgav en erklæring med forbehold, for så vidt angår de underliggende transaktioners lovlighed og formelle rigtighed med den begrundelse, at indkøbssystemet ikke levede op til finansforordningens bestemmelser,
               
            
                  C.
               
               
                  der henviser til, at Parlamentet den 22. april 2008 meddelte decharge til akademiets direktør for gennemførelsen af akademiets budget for regnskabsåret 2006 (6), og i beslutningen, der ledsager afgørelsen om decharge, bl.a.:
                  
                              —
                           
                           
                              beklagede, at Revisionsretten konstaterede, at akademiet i 2006 ikke indførte de nødvendige systemer og procedurer for aflæggelsen af regnskab i overensstemmelse med kravene i rammefinansforordningen, som gælder for agenturerne
                           
                        
                              —
                           
                           
                              opfordrede akademiet til at vedtage detaljerede gennemførelsesbestemmelser, herunder bestemmelser, som sikrer gennemsigtighed i akademiets indkøbsprocedurer i overensstemmelse med finansforordningen
                           
                        
                              —
                           
                           
                              opfordrede akademiet til hurtigst muligt og senest i juni 2008 at sørge for, at dets økonomiske forvaltning til fulde overholder finansforordningens bestemmelser
                           
                        
                              —
                           
                           
                              anmodede Kommissionen om nøje at overvåge gennemførelsen af akademiets budget,
                           
                        
            
                  D.
               
               
                  der henviser til, at Revisionsretten i sin beretning om akademiets årsregnskab for regnskabsåret 2007 afgav en revisionserklæring med forbehold, for så vidt angår regnskabernes rigtighed og de underliggende transaktioners lovlighed og formelle rigtighed,
               
            
                  1.
               
               
                  konstaterer, at hvor Revisionsrettens revisionserklæring for 2006 blev afgivet uden forbehold med hensyn til årsregnskabet og med forbehold med hensyn til de underliggende transaktioner, er revisionserklæringen for 2007 afgivet med forbehold for både årsregnskabet og de underliggende transaktioner;
               
            
                  2.
               
               
                  understreger behovet for, at akademiet stringent overholder finansforordningen og EF's lovgivning om offentlige indkøb, og at den økonomiske forvaltning forbedres, da det er andet år i træk, at Retten fremhæver lignende/identiske bekymringer;
               
            
                  3.
               
               
                  anmoder Kommissionen om nøje at overvåge gennemførelsen af akademiets budget.
               
            
                  4.
               
               
                  er dybt bekymret over, at Revisionsretten har registreret tilfælde, hvor budgetbevillinger var brugt til at finansiere private udgifter for akademiets personale; bemærker Revisionsrettens bedømmelse af, at der er tale om en væsentlig privat brug af offentlige midler;
               
            
                  5.
               
               
                  understreger Revisionsrettens henstillinger til, at der bør træffes foranstaltninger med henblik på at sikre fuld tilbagebetaling af disse midler;
               
            
                  6.
               
               
                  er bekymret over, at dets korresponderende udvalg har modtaget ufuldstændige oplysninger om den private brug af offentlige midler, som Revisionsretten konstaterede, over akademiets manglende overholdelse af den frist, der i afgørelsen om decharge for 2006 blev sat til juni 2008 for at bringe dets økonomiske forvaltning på linje med finansforordningen, og over gentagne overtrædelser af grundlæggende finansielle bestemmelser;
               
            
                  7.
               
               
                  bemærker, at akademiet overtrådte princippet om enhed og et realistisk budget ved ikke at registrere et beløb på 1 500 000 EUR, der blev modtaget fra Kommissionen i 2007 for at implementere MEDA korrekt;
               
            
                  8.
               
               
                  er foruroliget over de svagheder i budgetforvaltningen, Revisionsretten har påpeget; bemærker, at kun 5 600 000 EUR af forpligtelsesbevillingerne var blevet udnyttet, mens 1 700 000 EUR blev fremført; bemærker, at 20 % af de fremførte bevillinger fra tidligere regnskabsår bortfaldt;
               
            
                  9.
               
               
                  bemærker, at akademiet indtil november 2007 ikke havde et egentligt forpligtelsesregnskabssystem, hvilket medførte alvorlige vanskeligheder for budgetforvaltningen, f.eks. oprettelse af nye budgetposter ex nihilo;
               
            
                  10.
               
               
                  bemærker, at et papirbaseret forpligtelsessystem trådte i kraft pr. 1. januar 2008, og at ABAC (Accrual Based Accounting) blev indført i juni 2008;
               
            
                  11.
               
               
                  bemærker, at Revisionsretten ikke var i stand til at tilvejebringe detaljerede tal for størrelsen og typen af udgifter, for så vidt angår personalets private brug af offentlige midler; bemærker, at de oplysninger, som akademiet tilvejebragte på Parlamentets anmodning, vedrørte brug af mobiltelefoner, brug af tjenestevogne, indkøb af møbler til indkvartering af personale og gratis transport for medarbejdere til lufthavne og togstationer; bemærker, at beløb og status over tilbagebetaling ifølge akademiet er som følger:
                  
                              —
                           
                           
                              personalets brug af mobiltelefoner: 3 405 GBP for perioden april-december 2007, alle udgifter er blevet tilbagebetalt
                           
                        
                              —
                           
                           
                              personalets brug af tjenestevogne: 1 157 GBP for perioden juli-december 2007, alle udgifter er blevet tilbagebetalt; køretøjerne er siden blevet solgt
                           
                        
                              —
                           
                           
                              møbler: 6 625 GBP for møbler erhvervet i 2007; møblerne er siden blevet solgt
                           
                        
                              —
                           
                           
                              gratis transport for personalet til lufthavne og togstationer: 9 508 GBP er blevet opgjort for 2007; tilbagebetalingsproceduren er blevet iværksat;
                           
                        
            
                  12.
               
               
                  er ikke indstillet på at acceptere akademiets indsendelse af ufuldstændige oplysninger, navnlig da de end ikke dækker hele 2007 eller beløbene fra salget af tjenestevogne og møbler;
               
            
                  13.
               
               
                  understreger, at akademiet ligesom i 2006, trods kritik af den manglende regnskabsaflæggelse i Revisionsrettens årsberetning og afgørelsen om decharge for 2006, endnu en gang og i strid med dets egen finansforordning har undladt at udarbejde en beretning om den budgetmæssige og økonomiske forvaltning for 2007;
               
            
                  14.
               
               
                  er bekymret over, at akademiet, selv om dette allerede blev fremhævet i Revisionsrettens årsberetning og afgørelse om decharge for 2006, vedtog:
                  
                              —
                           
                           
                              gennemførelsesbestemmelser til finansforordning så sent som i februar 2008,
                           
                        
                              —
                           
                           
                              interne retningslinjer for indkøb så sent som i september 2008 ifølge dets svar til Revisionsretten og så sent som i oktober 2008 ifølge dets svar til ordføreren,
                           
                        dvs. mere end to år efter, at det var blevet et agentur, og finansforordningen var trådt i kraft;
               
            
                  15.
               
               
                  er foruroliget over, at akademiet vedtog en revision af sin finansforordning i 2008, der indeholder undtagelser fra rammefinansforordningen, herunder navnlig hvad angår bestemmelserne om indkøbsaftaler, uden på forhånd at have indhentet Kommissionens samtykke;
               
            
                  16.
               
               
                  konstaterer, at akademiet i strid med dets egen finansforordning ikke har forelagt dechargemyndigheden en årsberetning om intern revision for 2007;
               
            Igangværende OLAF-undersøgelse
      
                  17.
               
               
                  bemærker, at OLAF har indledt en intern undersøgelse af akademiet;
               
            
                  18.
               
               
                  opfordrer akademiet, og særlig direktøren, til fuldt ud at samarbejde med OLAF og yde al nødvendig hjælp for at sikre, at OLAF's medarbejdere kan udføre deres opgaver;
               
            
                  19.
               
               
                  opfordrer akademiet, OLAF og Kommissionen til at underrette dechargemyndigheden om resultaterne af OLAF-undersøgelsen, så snart de foreligger;
               
            
                  20.
               
               
                  henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 23. april 2009 om økonomisk forvaltning og kontrol med EU-agenturer (7).
               
            
         (1)  EUT C 278 af 31.10.2008, s. 51.
      
         (2)  EUT C 311 af 5.12.2008, s. 136.
      
         (3)  EFT L 248 af 16.9.2002, s. 1.
      
         (4)  EUT L 256 af 1.10.2005, s. 63.
      
         (5)  EFT L 357 af 31.12.2002, s. 72.
      
         (6)  EUT L 88 af 31.3.2009, s. 243.
      
         (7)  Se side 206 i denne EUT.